CELEX: 32004D0424
Language: bg
Date: 2004-04-21 00:00:00
Title: Решение на Съвета от 21 април 2004 година относно сключването на Споразумение между Европейската общност и Специалната административна област Макао в Китайска народна република за реадмисия на незаконно пребиваващи лица

Важна правна забележка

|

32004D0424

Официален вестник n° L 143 , 30/04/2004 стр. 0097 - 0098 специално чешко издание глава 11 том 51 стр. 188  - 189 специално испанско издание глава 11 том 51 стр. 188  - 189 специално унгарско издание глава 11 том 51 стр. 188  - 189 специално литвийско издание глава 11 том 51 стр. 188  - 189 LV.ES глава 11 том 51 стр. 188  - 189 MT.ES глава 11 том 51 стр. 188  - 189 PL.ES глава 11 том 51 стр. 188  - 189 SK.ES глава 11 том 51 стр. 188  - 189 специално словенско издание глава 11 том 51 стр. 188  - 189

		Решение на Съветаот 21 април 2004 годинаотносно сключването на Споразумение между Европейската общност и Специалната административна област Макао в Китайска народна република за реадмисия на незаконно пребиваващи лица(2004/424/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 63, параграф 3, буква б), във връзка с член 300, параграф 2, първа алинея, второ изречение и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) От името на Европейската общност, Комисията договори споразумение със специалната административна област Макао в Китайската народна република за реадмисия на незаконно пребиваващи лица.(2) Това споразумение беше подписано от името на Европейската общност на 13 октомври 2003 г. с условието да бъде сключено на по-късна дата.(3) Споразумението следва да бъде одобрено.(4) Съгласно споразумението се създава Комитет за реадмисия, който има правото да взема решение с правна сила. Необходимо е съответно да се уточни кой ще представлява Европейската общност в този комитет и да се предвиди процедура за приемане на решенията на Общността.(5) Съгласно член 3 от Протокола за позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство нотифицира желанието си да участва в приемането и прилагането на настоящото решение.(6) Съгласно членове 1 и 2 от Протокола за позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, и при спазване на член 4 от него, Ирландия не участва в приемането на настоящото решение и не е обвързана, нито задължена с неговото прилагане.(7) Съгласно членове 1 и 2 от Протокола за позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение и не е обвързана, нито задължена с неговото прилагане,РЕШИ:Член 1Споразумението между Европейската общност и специалната административна област Макао в Китайската народна република за реадмисия на незаконно пребиваващи лица с приложените към него декларации, се одобрява от името на Европейската общност.Текстът на споразумението е приложен към настоящото решение.Член 2Председателят на Съвета извършва нотификацията съгласно член 20, параграф 2 от споразумението [2].Член 3С помощта на експерти от държавите-членки, Комисията представлява Европейската общност в Комитета за реадмисия, създаден съгласно член 17 от споразумението.Член 4След консултация със специалния комитет, посочен от Съвета, Комисията изразява позицията на Европейската общност в Комитета за реадмисия по отношение приемането на процедурните му правила, съгласно член 17, параграф 5 от споразумението.По отношение на всички останали решения на Комитета за реадмисия, решенията, изразяващи общата позиция на Общността, се вземат от Съвета с квалифицирано мнозинство по предложение на Комисията.Член 5Настоящото решение се публикува в Официален вестник на Европейския съюз.Съставено в Люксембург на 21 април 2004 година.За СъветаПредседателJ. Walsh[1] Становище от 26 февруари 2004 г. (още непубликувано в Официален вестник).[2] Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.--------------------------------------------------